Czesław Stanula

**Czesław Stanula** C.Ss.R. (født 27. mars 1940 i Szerzyny i Polen; død 14. mai 2020 i Salvador i Bahia i Brasil) var en polsk ordensgeistlig og katolsk biskop av Itabuna i Brasil.
## Liv og virke
### Prest
Czesław Stanula sluttet seg til redemptoristordenen og avla sine første løfter den 15. august 1957. Etter sin teologiske utdannelse ble han ordinert til prest den 19. juli 1964 av biskopen av Tarnów, Jerzy Karol Ablewicz. Deretter virket han i Argentina og Brasil i over 50 år.
### Biskop av Floresta
Pave Johannes Paul II utnevnte ham til biskop av Floresta den 17. juni 1989. Erkebiskopen av São Salvador da Bahia, kardinal Lucas Moreira Neves O.P. ordinerte ham til biskop den 5. november samme år. Medkonsekratorer var Thomas William Murphy C.Ss.R., hjelpebiskop av São Salvador da Bahia, og Tarcísio Ariovaldo Amaral C.Ss.R., biskop av Campanha. 
### Biskop av Itabuna
Den 27. august 1997 ble han utnevnt til biskop av Itabuna. 

I den brasilianske bispekonferansen var han president i «Nordeste 3»-regionen. Stanula var spesielt engasjert i familier og karismatisk fornyelse. I 2013 ble han utnevnt til æresborger i delstaten Bahia for sitt pastorale og sosiale engasjement.

I 2014 feiret han det gulljubileum som prest. Ved denne anledningen komponerte søster Miria Terezinha Kolling en spesiell salme til hans ære, *«Bispo Ceslau em Jubileu».*

For sitt litterære arbeid ble han tatt opp i Litteraturakademiet i Itabuna i 2012. I 1996 tildelte hans hjemland Polen ham Kommandørkorset av Polonia Restituta-ordenen som en anerkjennelse for hans tjenester til gunst for forholdet mellom Polen og Brasil.. I 2018 ble han tildelt tittelen Storkommandør.

Pave Frans godtok hans aldersbetingede avskjedssøknad den 1. februar 2017.

Han døde i mai 2020 i Salvador i Bahia i Brasil, hvor han bodde i redemptoristenes kommunitet. Han døde på et sykehus i byen, dit han ble innlagt noen dager tidligere på grunn av septisk sjokk, lungebetennelse, den tropiske sykdommen chikungunya, og prostatakreft. Han ble gravlagt dagen etter i samme by, på kirkegården i Brotas-distriktet.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal Lucas Moreira Neves (1946-2022) *2001
* Biskop *Czesław Stanula* C.Ss.R. (1940-2020) *1989

## Referanser